proxectonos/corpus_dominio_legal_administrativo_tmp huggingface dataset:
30/06/2020 | Administración LocalMunicipal
Cariño
PAI marzo 2020

ANUNCIO COBRAMENTO No Decreto da Alcaldía 237/2020, de data 18 de xuño de 2020, aprobáronse os padróns fiscais de contribuíntes que deseguido se relacionan: - Prezo público pola prestación do servizo do punto de atención á infancia, correspondente ó mes de marzo de 2020. Prazo de ingreso: O prazo de ingreso en período voluntario será dende o día 22 de xuño de 2020 ata o 21 de agosto de 2020, ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, de 17 de decembro. De non presentarse reclamacións entenderase defnitivamente aprobado o Padrón emprezando a contar o prazo dun mes para a interposición do recurso de reposición ante o Sr. Alcalde Presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, contado dende o día seguinte ao da finalización do período de exposición pública do padrón fiscal. Contra a resolución do recurso de reposición poderá interpoñer, ante o Xulgado do Contencioso Administrativo de Ferrol, recurso contencioso-administrativo, no prazo de dous meses contados dende o día seguinte ao da notificación da devandita resolución. De non recaer resolución no prazo dun mes a contar dende o día seginte ó da presentación do recurso de reposición, en virtude do disposto no artigo 14 do texto refundido da Lei das facendas locais, entenderase desestimado, cos efectos xurídicos establecidos nos artigo 43 e 44 da Lei 30/1992, de 26 de novembro, de réxime xurídico das administracións pública e do procedemento administrativo común, sen prejuicio de interpoñer calquera outro recurso que se estime pertinente. Cariño, 18 de xuño de 2020. O Alcalde José Miguel Alonso Pumar
30/06/2020 | Administración LocalMunicipal
Coristanco
Cambio do enderezo electrónico de referencia da sede electrónica

Por resolución de alcaldía número 570/2020, de data 17-06-2020, acordouse o seguinte: “ O Concello de Coristanco viña mantendo o enderezo electrónico de referencia da sede electrónica sede. concellocoristanco. es pero recentemente implantouse na dirección de correo electrónico dos/das empregados/as públicos/as o dominio coristanco. gal, polo que en aras de realizar unha unificación, no uso das facultades que me confire o artigo 21.1 da LRBRL e demáis normativa aplicable RESOLVO: PRIMEIRO: Modificar o enderezo electrónico de referencia da sede electrónica do Concello de Coristanco, pasando a ser sede. coristanco. gal SEGUNDO: Publicar a presente resolución no Boletín Oficial da Provincia e dar traslado da mesma á Deputación provincial, para os efectos de tramitar un novo certificado de sede electrónica do Concello co novo enderezo electrónico, así como para a renovación de dito certificado. TERCEIRO: Dar conta ao Pleno corporativo na primeira sesión ordinaria que se celebre. Coristanco, asinado electrónicamente polo alcalde, Juan Carlos García Pose, e a secretaria municipal, Elena González López, na/s data/s que figuran nas sinaturas electrónicas. ” Coristanco, 25 de xuño de 2020 O alcalde, Juan Carlos García Pose
30/06/2020 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Lista provisional de persoas admitidas e excluídas ao proceso selectivo para a elaboración dunha lista de persoal temporal para postos de técnico de cultura

ANUNCIO RESOLUCIÓN NÚMERO 19197/2020 DE 19/06/2020 POLA QUE SE APROBA A LISTA PROVISIONAL DE PERSOAS ADMITIDAS E EXCLUÍDAS ÁS PROBAS SELECTIVAS PARA ELABORAR UNHA LISTA DE ASPIRANTES A NOMEAMENTOS COMO FUNCIONARIOS INTERINOS E/OU CONTRATACIÓNS LABORAIS TEMPORAIS PARA POSTOS DE TÉCNICO DE CULTURA (A1). Por resolución número 19197 do 19 de xuño de 2020, que se transcribe a continuación, o presidente da Deputación Provincial da Coruña, D. Ney Moritz Moudian Shakeel aprobou a lista provisional de admitidos e excluídos ás probas selectivas para a selección de persoal funcionario interino e/ou laboral temporal para postos de técnico de cultura (A1): “Rematado o prazo de presentación de solicitudes para participar nas probas selectivas convocadas no BOP nº. 43, do 4 de marzo de 2020, para a elaboración dunha lista de aspirantes a posibles nomeamentos como persoal funcionario interino e/ou laboral temporal para postos de técnico de cultura (subgrupo A1) e tendo en conta as bases da convocatoria, que foron aprobadas pola Xunta de Goberno de data 21 de febreiro de 2020, ao amparo do artigo 34 da Lei 7/1985, de 2 de abril, de bases de réxime local, RESOLVO: Aprobar a lista provisional de admitidos e excluídos ás ditas probas selectivas que de seguido se relacionan e dispoñer a súa publicación no Boletín Oficial da Provincia, fixándose un prazo de dez días hábiles contados a partir do seguinte ao da publicación, para presentar reclamación ou poder emendar o defecto que motive a exclusión. Así mesmo, aqueles aspirantes que detecten erros na consignación dos seus datos persoais poderán manifestalo no dito prazo. Os aspirantes que dentro do prazo sinalado non subsanen a exclusión ou non aleguen a omisión xustificando o seu dereito a ser incluídos na relación de admitidos serán definitivamente excluídos da realización das probas. A Coruña, 19 de xuño de 2020 O PRESIDENTE O SECRETARIO, PDFR 26013/2019 DO 29/07/2019 O DEPUTADO Antonio Leira Piñeiro José Luis Almau Supervía
30/06/2020 | Administración LocalMunicipal
Cerdido
Convocatoria selección do xuiz de paz susbtituto

Poderán ser nomeados todas aqueles españois, maiores de idade, quen, aínda non sendo licenciados en dereito, reúnan os requisitos establecidos na LOPX para o ingreso na carreira xudicial, e non estean incursos en ningunha das causas de incapacidade ou de incompatibilidade previstas para o desempeño das funcións xudiciais, a excepción do exercicio de actividades profesionais ou mercantís. Os interesados deberán presentar no prazo de quince días naturais dende a a publicación do anuncio no BOP a seguinte documentación: A.- Fotocopia compulsada do DNI. B.- Certificado expedido polo Rexistro Central de Penados, así como declaración complementaria de non estar inculpado o procesado por delito doloso mentres non sexan absoltos ou se dite auto de sobresemento, e que estea en pleno uso dos dereitos civís, para comprobar que non está incurso en ningunha das causas de incapacidade establecidas no artigo 303 da Lei Orgánica do Poder Xudicial. C.- Declaración de existencia ou non, das causas de incompatibilidade establecidas na Lei Orgánica do Poder Xudicial D.- Calquera outro documento que crea oportuno achegar. A selección do candidato realizárase polo Pleno do Concello, segundo establece o artigo 101 da Lei Orgánica do poder xudicial. Cerdido 16 de xuño de 2020 O Alcalde, Benigno Galego Castro
30/06/2020 | Administración LocalProvincial
Deputación Provincial da Coruña
Servizo de Xestión de Plans. Sección de Plans Provinciais
Aprobación do Plan provincial de cooperación ás obras e servizos de competencia municipal (Plan único de concellos) POS+ 2020

O Pleno da Deputación Provincial da Coruña, na sesión ordinaria que tivo lugar o vinte e seis de xuño de dous mil vinte (26/06/2020), acordou a aprobación do asunto que deseguido se menciona: O que se expón ao público por un prazo de dez días, que se contarán dende o día seguinte ao da inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente no Servizo de Xestión de Plans. A Coruña, 26 de xuño de 2020 O presidente O secretario xeral Valentín González Formoso José Luis Almau Supervía
30/06/2020 | Administración LocalMunicipal
Vilarmaior
Aprobación inicial de modificación da Ordenanza Fiscal nº 7 reguladora da taxa pola prestación de servizos socioculturais, deportivos e de lecer

O Pleno deste concello, en sesión celebrada o día 25 de xuño de 2020, acordou aprobar inicialmente a modificación da ordenanza fiscal nº 7 reguladora da taxa pola prestación de servizos socioculturais, deportivos e de lecer, e de acordo co disposto no artigo 17.1.2 do Texto refundido da Lei reguladora das facendas locais, se somete a información pública polo prazo de 30 días a contar desde o seguinte ao da publicación deste anuncio no BOP, para que os interesados poidan formular as alegacións que estimen oportunas. De non se presentar, a modificación da ordenanza entenderase aprobada definitivamente. Vilarmaior, 25 de xuño de 2020 O ALCALDE, Carlos Vázquez Quintián
30/06/2020 | Administración LocalMunicipal
Ortigueira
Secretaría
Exposición ao publico expediente de aprobación inicial das bases reguladoras dunha liña de subvencións dirixidas ao sector primario para paliar as consecuencias económicas provocadas pola pandemia do SARS-COV2 e protexer o emprego local

Exposición ao publico expediente de aprobación inicial das bases reguladoras dunha liña de subvencións dirixidas ao sector primario para paliar as consecuencias económicas provocadas pola pandemia do SARS-COV2 e protexer o emprego local Expte: 358/2020 O Concello Pleno, na sesión extraordinaria e urxente do día 22 de xuño de 2020, acordou Aprobar inicialmente as bases reguladoras dunha liña de subvencións dirixida aos profesionais do sector primario para a protección do emprego e da actividade económica do municipio de Ortigueira no marco da crise sanitaria do COVID-19 O devandito expediente permanecerá exposto ao público, durante o prazo de trinta días contados a partir da publicación do presente anuncio no Boletín Oficial da Provincia e na sede electrónica e taboleiro de edictos do Concello, a efectos de que os interesados poidan examinalo e presentar reclamacións ante o Pleno. O citados acordo, co seu respectivo expediente asi como o texto integro das bases, atópase a disposición dos interesados no portal de transparencia da sede electrónica do Concello de Ortigueira. No caso de non presentarse reclamacións, o acordo entenderanse elevado automaticamente a definitivo. O que se fai publico para xeral coñecemento e aos efectos oportunos Ortigueira, 23 de xuño de 2020 O Alcalde Juan Vicente Penabad Muras
30/06/2020 | Administración LocalMunicipal
Oza-Cesuras
Anuncio relativo a seleccion de xuiz de paz titular e substituto no Concello de Oza-Cesuras

CONVOCATORIA PARA A ELECCIÓN DE XUÍZ DE PAZ TITULAR E SUBSTITUTO NO MUNICIPIO DE OZA-CESURAS (A CORUÑA) A fin de proceder á nova elección de xuíz de paz titular e substituto deste municipio, en cumprimento do establecido na Lei Orgánica 6/1985, do 1 de xullo, do poder xudicial, ábrese a seguinte convocatoria: 1.- Obxecto.- Presentación de solicitudes dirixidas ao sr. alcalde do Concello de Oza-Cesuras (A Coruña), por quenes desexen exercer o cargo de xuíz de paz, titular e substituto. Para estes efectos, entenderase que quen presente solicitude para ser elixido xuíz de paz titular tamén insta ao cargo de substituto.2.- Prazo de presentación solicitudes.- 15 días hábiles que comezarán a contar dende a publicación deste anuncio no BOP da Coruña.3.- Requisitos legais que deben reunir os aspirantes.- Para poder optar ao cargo de xuíz de paz, se precisan os seguintes requisitos: a) Ser español. b) Maior de idade. c) Non estar impedido física ou psiquicamente para a función xudicial. d) Que non fose condenado por delicto doloso mentres non obtivese a rehabilitación. e) Non estar procesado ou inculpado por delicto doloso en tanto non sexa absolto ou se dicte auto de sobresemento. f) Estar en pleno exercizo dos dereitos civís g) Non estar incursos en ningunha das causas de incapacidade ou de incompatibilidade previstas para o desempeño das funcións judiciais, a excepción do ejercicio de actividades profesionais ou mercantís.4.- Documentación a presentar.- Á solicitude acompañaranse os seguintes documentos: - Certificado de nacemento ou fotocopia autenticada do D. N. I. - Certificación do Rexistro de Penados e Rebeldes, así como declaración complementaria de conducta cidadá. - Declaración responsable de non encontrarse procesado ou inculpado por delicto doloso e de estar en pleno exercicio dos dereitos civís, así como de non estar incurso en ningunha das causas de incapacidade ou de incompatibilidade previstas para o desempeño das funcións judiciais, a excepción do ejercicio de actividades profesionais ou mercantís. - Curriculum vitae acompañado dos correspondentes documentos xustificativos dos méritos alegados. O que se fai público para xeral coñecemento e efectos, Oza-Cesuras, 22 de xuño de 2020 O ALCALDE Asdo./ José Pablo González Cacheiro
30/06/2020 | Administración LocalMunicipal
Ortigueira
Secretaría
Anuncio de aprobación definitiva do expediente de modificación de créditos núm.22/2020 na modalidade de transferencia de crédito nº 12/2020

O Pleno da Corporación municipal, en sesión extraordinaria celebrada o día 14 de maio de 2020 aprobou inicialmente o expediente de modificación de créditos núm.22/2020, na modalidade de transferencia de crédito n.º 12/2020 dentro do vixente Orzamento municipal de 2020. En cumprimento do disposto no artigo 177.2 en relación co 169.1 do texto refundido da Lei Reguladora de Facendas Locais, expúxose ao público durante un prazo de quince días hábiles, previa publicación do correspondente anuncio no Boletín Oficial da Provincia número 71 de data 22 de maio de 2020 e no taboleiro electrónico de edictos do Concello, aos efectos de que se presentasen as reclamacións que estimaran pertinentes. Transcorrido o prazo de exposición pública sen que se produciran reclamacións, enténdese aprobado definitivamente, polo que se fai público o resumo por capítulos á data actual do citado orzamento, unha vez incorporadas as modificacións, de acordo co artigo 177.2 en relación co artigo 169.1 do texto refundido da Lei Reguladora de Facendas Locais, aprobado polo RDL 2/2004 do 5 de marzo: O que se fai público para xeral coñecemento. Ortigueira, 23 de xuño de 2020 O Alcalde Juan Vicente Penabad Muras
30/06/2020 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Expediente de modificación de créditos núm.3/2020 de aprobación polo Pleno

Na sesión plenaria celebrada o día 26 de xuño de 2020 a Corporación provincial acordou aprobar inicialmente o expediente de modificación de créditos núm.3/2020. O dito expediente queda de manifesto na Secretaría desta Deputación polo prazo de quince (15) días hábiles, contados dende o seguinte ao de publicación do presente anuncio no Boletín Oficial da Provincia, co fin de que durante o dito prazo se poidan formular as reclamacións que se consideren oportunas. De non se presentaren reclamacións, o expediente entenderase definitivamente aprobado, de acordo co disposto no artigo 20.1 do R. D. 500/90, do 20 de abril, e artigo 177.2 do texto refundido da lei reguladora de facendas locais, aprobado polo Real decreto lexislativo 2/2004 do 5 de marzo. A Coruña, 26 de xuño de 2020. O Presidente, O Secretario, Valentín González Formoso José Luis Almau Supervía
30/06/2020 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P. 2020/19640. Resolución de concesión provisional do Programa FO216/2020

Don Valentín González Formoso, Presidente da Deputación Provincial da Coruña, Primeiro.- Por resolución do presidente da Deputación núm.3263 do 29 de xaneiro de 2020, aprobáronse as Bases reguladoras do Programa FO216: Convocatoria do programa de subvencións a concellos e entidades locais para contratar persoal técnico para a atención de museos e centros de interpretación durante o ano 2020, e foron publicadas no BOP núm.21 do 31 de xaneiro de 2020. Así mesmo, a convocatoria do dito programa foi aprobada por Resolución número 3845 do 03 de febreiro de 2020, e publicada no BOP núm.27 do 10 de febreiro de 2020. O prazo de presentación de solicitudes finalizou o 28 de febreiro de 2020 ás 14:00 horas Segundo.- A totalidade das solicitudes referidas nesta resolución foron presentadas dentro do prazo establecido na convocatoria e cumpren cos requisitos establecidos nela. Terceiro.- Na partida orzamentaria 0612/3331/46201 do Orzamento Xeral desta Deputación para o exercicio corrente, existe consignación orzamentaria para facer fronte á concesión das subvencións propostas. Cuarto.- Constan no expediente os informes da Unidade Xestora do Programa e do Servizo de Fiscalización. Vistos os antecedentes sinalados, así como as disposicións legais de aplicación, 1.- Conceder provisionalmente as subvencións aos concellos que se relacionan no Anexo 1, polos importes que se indican, con cargo á partida orzamentaria 0612/3331/46201, sendo o importe total proposto de 369.026,25€. 2.- Conceder provisionalmente as subvencións aos concellos que se relacionan no Anexo-2, condicionadas polos motivos que se indican, que deberán ser emendados polos solicitantes no prazo de dez días hábiles que se sinala máis adiante.3.- Publicar a presente resolución no Boletín Oficial da co que se entenderá notificada aos interesados, de acordo co no artigo 45.1. b. da Lei 39/2015, de 1 de outubro, do Administrativo Común das Administracións Públicas.4.- Abrir un prazo de 10 días hábiles, contados a partir do día seguinte ao da publicación da presente resolución provisional no Boletín Oficial da Provincia, para que os solicitantes poidan comunicar, se é o caso, o desistencia da solicitude, presentar alegacións ou emenda de erros. Transcorrido o devandito prazo de 10 días sen que por parte dos solicitantes se desista expresamente, a subvención considerarase aceptada tacitamente.5 - A presente resolución provisional non xera dereito ningún a favor dos beneficiarios propostos. Só a publicación da resolución definitiva xerará estes dereitos. A Coruña, 23 de xuño de 2020 O presidente, O secretario, Valentín González Formoso José Luis Almau Supervía
25/06/2020 | Administración LocalMunicipal
Cedeira
Anuncio complemento IT

O Pleno do Concello, en sesión realizada o 16.06.2020, adoptou, entre outros, o seguinte acordo: “PRIMEIRO.- Aprobar para todo o persoal, funcionario, estatutario ou laboral, ao servizo do Concello de Cedeira, incluído no Réxime Xeral da Seguridade Social, que o complemento retributivo desde o primeiro día en situación de incapacidade temporal ou licenza por enfermidade, sumado á prestación do Réxime Xeral da Seguridade Social, alcance o cen por cen das súas retribucións fixas do mes de inicio da incapacidade temporal. SEGUNDO.- Ordenar a publicación do presente acordo no Boletín Oficial da Provincia.” Cedeira, 17 de xuño de 2020 O Alcalde Pablo Diego Moreda Gil
25/06/2020 | Administración LocalMunicipal
Corcubión
Modificación de crédito

Aprobado o expediente de modificación de crédito núm.14/2020, na modalidade de crédito extraordinario, en sesión plenaria extraordinaria celebrada o 15 de xuño do 2020 e, en cumprimento do disposto no artigo 169.1, por remisión do artigo 177.2 do Real Decreto lexislativo 2/2004, de 5 de marzo, polo que se aproba o Texto refundido da Lei Reguladora das Facendas Locais, sométese o expediente a exposición pública polo prazo de quince días a contar dende o día seguinte á inserción deste anuncio no Boletín Oficial da Provincia de A Coruña, para que os interesados podan examinar o expediente e presentar as reclamacións que estimen oportunas. Transcorrido dito prazo sen que houbese reclamacións ou alegacións, entenderase aprobada definitivamente a modificación de crédito. Corcubión, 17 de xuño do 2020 O Alcalde Manuel Insua Insua
25/06/2020 | Administración LocalMunicipal
Boimorto
Padrón fiscal S. A. F. maio 2020

Por Decreto de Alcaldía n.º 193/2020 de data 17/06/2020, acordou aprobar os padróns fiscais do mes de maio de 2020 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos de 2.198,10 € e 543,00 €. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 18 de xuño de 2020 A alcaldesa Asdo.- María Jesús Novo Gómez
25/06/2020 | Administración LocalMunicipal
Negreira
Anuncio relativo a aprobación do padrón da taxa de recollida de lixo correspondente ó exercicio 2020

A Xunta de Goberno Local, en sesión celebrada con data de 18 de xuño de 2020, aprobou o padrón da taxa de recollida de lixo correspondente ó exercicio 2020. O que se fai público, durante o prazo de 20 días a contar a partir do seguinte ó da publicación deste anuncio para a eventual presentación de reclamacións. Negreira, 19 de xuño de 2020 Manuel Ángel Leis Míguez Alcalde – Presidente
25/06/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
DH. W15.69547 Martín Vázquez Baño. Anuncio I. P.

Martín Vázquez Baño, con enderezo na rúa Ledín, nº 18A - Calo, solicita de Augas de Galicia autorización de obras no lugar de Seara, parroquia de Calo (San Xoán), no t. m. de Teo (A Coruña). O presente anuncio ten por obxecto abrir a regulamentaria información pública que prescribe o artigo 52 do Regulamento do dominio público hidráulico. Expediente: DH. W15.69547. As obras solicitadas descríbense no documento titulado “Proyecto de vivienda unifamiliar”, de 16 de novembro de 2029, consistirán na construción dunha vivenda unifamiliar e un peche nas parcelas catastrais 15083B508013420001DJ e 15083B508013430001DE, parcelas que se identifican cos números 1342 y 1343 do polígono 508, e sitúanse parcialmente na zona de policía do río Tinto (codificado 2441001301). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Teo ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 18 de xuño de 2020, asinado con sinatura electrónica á marxe polo xefe do servizo territorial, Ángel Gómez Rey.
25/06/2020 | Administración LocalMunicipal
Boqueixón
Bases para a provisión en réximen laboral temporal da contratación de 2 brigadas de prevención, vixilancia e defensa contra incendios forestais (2020) do Concello de Boqueixón

Por decreto de alcaldía, núm.168/2020, do 22 de xuño de 2020, aprobáronse as bases para a provisión en réxime laboral temporal da contratación de 2 brigadas de prevención, vixilancia e defensa contra incendios forestais (2020), As bases están a disposición dos/as interesados/as no taboleiro de edictos do concello de Boqueixón, na páxina web municipal www.boqueixon. gal e no taboleiro de anuncios da sede electrónica municipal (https://sede.boqueixon.com). Boqueixón 23 de xuño de 2020 O Alcalde Manuel Fernández Munín
25/06/2020 | Administración LocalMunicipal
Dodro
Emprazamento aos interesados no procedemento abreviado 0000564/2019 perante o Xulgado Contencioso-Administrativo núm.2 de Santiago de Compostela

O Xulgado Contencioso-Administrativo núm.2 de Santiago de Compostela, no ámbito do PA 564/2019, ditou resolución pola que se requiriu ao Concello de Dodro para que remitise ao órgano xudicial o expediente administrativo completo e se notificase a resolución pola que se acorde a remisión a cantos aparezan como interesados no expediente, emprazándoos para que poidan persoarse como demandados naquel procedemento, correspondente ao recurso contencioso-administrativo interposto por don DIEGO ISMAEL VARJAS BEN AICHA. contra a Resolución da Alcaldía de Dodro 282/2019, de 2 de outubro, resolución pola que se resolve o procedemento disciplinario incoado contra don DIEGO ISMAEL VARJAS BEN AICHA. mediante Resolución 294/2018, de 2 de outubro. Esta Alcaldía acordou, en data 10/06/2020, de conformidade co disposto no artigo 49 da Lei 29/1998, de 13 de xullo, reguladora da Xurisdición Contencioso-Administrativa, a remisión ao Xulgado do expediente administrativo correspondente, o que se notifica para xeral coñecemento e efectos a todas as persoas que poidan estar interesadas no procedemento, emprazándoas para que, no prazo de NOVE (9) días contados dende a publicación deste anuncio no Boletín Oficial da Provincia, poidan comparecer como parte ante o órgano xudicial, facéndolles saber que, de comparecer fora de prazo, teráselles por parte para os trámites non precluídos e que, de non comparecer oportunamente, continuará o procedemento polos seus trámites, sen que haxa lugar a practicarlles notificación de ningunha clase (art.50 LXCA). Dodro, 17 de xuño de 2020 O alcalde, Francisco Xabier Castro Tourís
25/06/2020 | Administración LocalMunicipal
Boiro
Anuncio aprobación inicial ordenanza de terrazas

O Concello-Pleno en sesión celebrada o 18 de xuño de 2020 acordou aprobar inicialmente a MODIFICACIÓN DA ORDENANZA FISCAL Nº15 REGULADORA DA TAXA POR OCUPACIÓN DE TERREOS DE USO PÚBLICO LOCAL CON MESAS, CADEIRAS, TRIBUNAS, TABOADOS, QUIOSCOS E OUTROS ELEMENTOS ANÁLOGOS CON FINALIDADE LUCRATIVA (Expediente 2139/2020). Segundo o disposto no artigo 17.1 e 17.2 do Real Decreto Lexislativo 2/2004, de 5 de marzo, texto refundido da lei reguladora das facendas locais, exponse ao público polo prazo de 30 días (HÁBILES), durante os cales os interesados poderán examinar os expediente e presentar cantas reclamacións que estimen oportunas. No caso de que non se presente ningunha reclamación entenderase definitivamente adoptado o presente acordo quedando facultado expresamente o Alcalde-Presidente para a súa publicación e execución, en virtude do establecido no artigo 17.3 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. Boiro,19 de xuño de 2020 O alcalde-Presidente JOSE ANDRE FILIPE GILAZAÑA DE ELIAS
25/06/2020 | Administración LocalMunicipal
Boqueixón
Bases para provisión en réxime laboral temporal da contratación de 3 peóns forestais encargados/as do manexo e actuación do vehículo motobomba (V. M. B) 2020 do Concello de Boqueixón

Por decreto de alcaldía, núm.165/2020, do 22 de xuño de 2020, aprobáronse as Bases provisión en réxime laboral temporal da contratación de 3 peóns forestais encargados/as do manexo e actuación do vehículo motobomba (V. M. B) 2020, As bases están a disposición dos/as interesados/as no taboleiro de edictos do concello de Boqueixón, na páxina web municipal www.boqueixon. gal e no taboleiro de anuncios da sede electrónica municipal (https://sede.boqueixon.com). Boqueixón 23 de xuño de 2020 O Alcalde Manuel Fernández Munín
25/06/2020 | Administración LocalMunicipal
As Somozas
Conta xeral 2019

En cumprimento do disposto no artigo 212 do Texto Refundido da Lei Reguladora das Facendas Locais aprobado por Real Decreto Lexislativo 2/2004, de 5 de marzo, e unha vez que foi debidamente informada pola Comisión Especial de Contas, exponse ao público a Conta Xeral correspondente ao exercicio 2019, por un prazo de quince días, durante os cales e oito máis, os interesados poderán presentar reclamacións, reparos ou observacións que estimen oportunas. As Somozas, 18 de xuño de 2020 O alcalde, Asdo.: Juan Alonso Tembrás
25/06/2020 | Administración LocalMunicipal
Mugardos
Aprobación inicial da modificación do Regulamento orgánico de funcionamento Concello de Mugardos (ROM)

O Concello Pleno de Mugardos, en sesión extraordinaria celebrada o día 16 de xuño de 2020, acordou aprobar inicialmente a “Modificación do Regulamento Orgánico Municipal de Funcionamento (ROM)”; de conformidade co artigo 49 da Lei 7/85, reguladora das Bases de Réxime Local, exponse ao público por un período de trinta (30) días hábiles, que comezará a contar dende o seguinte á inserción deste anuncio no Boletín Oficial da Provincia, co fin de que durante este poidan formularse polos/as interesados/as as reclamacións que se consideren oportunas. Caso de non presentarse reclamación algunha, este regulamento entenderase definitivamente aprobado sen necesidade de novo acordo. Mugardos, 18 de xuño de 2020 O ALCALDE, ASDO) JUAN DOMINGO DE DEUS FONTICOBA
25/06/2020 | Administración LocalMunicipal
Val do Dubra
Aprobación padrón municipal de auga, depuración e sumidoiros, correspondente ao 2º trimestre de 2020

Tras confeccionarse e aprobarse o padrón de suxeitos pasivos da taxa por subministración de auga, sumidoiros e depuración, correspondente ao SEGUNDO trimestre do ano 2020, que ascende a cantidade de 36.446,84 euros, así como o cánon da auga; procédese á notificación colectiva de acordo co artigo 102.3 da Lei xeral tributaria, e á apertura dun prazo de UN MES, contando a partir do día seguinte ao da publicación deste anuncio no BOP para que os lexítimos interesados aleguen o que estimen oportuno.24.273,37 euros en concepto de auga, 1.753,78 euros en concepto de sumidoiros 7.107,58 euros en concepto de depuración de augas residuais; 3.312,11 euros correspondentes ao I. V. E. O prazo de ingreso voluntario das débedas correspondentes ao SEGUNDO trimestre de 2020 será de 2 meses dende a publicación deste anuncio no BOP. Tras transcorrrer o dito prazo sen que se efectuase o ingreso, as débedas esixiranxe pola vía de constrinximento e devengarán o recargo de constrinximento, xuros de mora e demais costas que se produzan. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o Xulgado Contencioso-Administrativo. A falta do pagamento do cánon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do cánon da auga poderase interpoñer reclamación económico-administrativa ante a Xunta Superior de Facenda (Consellería de Facenda) no prazo dun mes dende a presente publicación. Val do Dubra, 19 de xuño de 2020. O Alcalde. Dobrinka Lenia Subiri De los Santos.
25/06/2020 | Administración LocalMunicipal
Vimianzo
Aprobación da bolsa de emprego para a provisión de postos de condutor de tractor desbrozador do Concello de Vimianzo

Por Resolución da Alcaldía núm.184/2020, de data 21/02/2020, aprobáronse as bases para a formación dunha bolsa de emprego de condutor de tractor desbrozador para o Concello de Vimianzo. Por Resolución da Alcaldía núm.564/2020, de data 18/06/2020 aprobouse a bolsa de emprego, de conformidade coa puntuación acadada, que está composta polas seguintes persoas (identificadas polo seu DNI): A presente bolsa ten un período de vixencia de dous anos dende a súa publicación no Boletín Oficial da Provincia da Coruña. O que se fai público para os efectos oportunos. O que asino en Vimianzo, 18 de xuño de 2020 A alcaldesa Mónica Rodríguez Ordoñez (documento asinado electrónicamente)
25/06/2020 | Administración LocalMunicipal
Cedeira
Delegación na Xunta de Goberno Local

O Pleno do Concello, en sesión realizada o 16.06.2020, adoptou, entre outros, o seguinte acordo: “PRIMEIRO.- Delegar, tan amplamente como en dereito proceda, na Xunta de Gobierno Local, o establecemento e modificación do precio público para a prestación de campamentos e demáis actividades dirixidas á poboación infantil co fin de favorecer a conciliación da vida laboral e familiar. SEGUNDO.- Nos acordos adoptados pola Xunta de Goberno Local en virtude desta delegación farase constar de forma expresa esta circunstancia, mediante a inclusión do seguinte texto: “Resultando que a Xunta de Goberno Local, é competente para a adopción do presente acordo, en virtude da delegación acordada polo Concello Pleno en sesión de data ____” TERCEIRO.- As facultades que poderá exercer a Xunta de Goberno Local en relación coas atribucións obxecto de delegación serán as propias que corresponden ao órgano delegante, e inclúen expresamente a facultade de resolver os recursos de reposición interpostos contra os actos ditados polo órgano delegado; non obstante o Pleno se reserva a facultade de avocar en calquera momento a competencia sobre calquera asunto ou materia obxecto de delegación, aínda cando se atope en trámite de debate no seo da Xunta de Goberno Local. CUARTO.- As atribucións delegadas deberán exercerse pola Xunta de Goberno Local nos prazos e dentro dos límites desta delegación, sen que sexan susceptibles de ser delegadas en ningún outro órgano. QUINTO.- A Xunta de Goberno Local informará o Pleno do exercicio da delegación, mediante a remisión dos borradores das actas da Xunta de Goberno Local a todos os Concelleiros da Corporación. SEXTO.- No non previsto no presente acordo o réxime xurídico aplicable á delegación será o previsto, con carácter xeral, na Lei 40/2015, do 1 de outubro, de Réxime Xurídico do Sector Público, e no Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. SÉTIMO.- A delegación outórgase por termo indefinido, e entenderáse aceptada tácitamente se no termo de tres días hábiles contados desde o día de notificación do presente acordo á Xunta de Goberno Local esta non fai manifestación expresa ante o Pleno de que non acepta a delegación. OITAVO.- Comunicar o presente acordo aos diferentes departamentos municipais, para o seu coñecemento e efectos, significándolles que, salvo casos de urxencia, con carácter previo á súa inclusión na orde do día, os asuntos que deban someterse á Xunta de Goberno Local como consecuencia desta delegación, deberán ser previamente ditaminados pola Comisión Informativa correspondente. NOVENO.- Publicar o acordo plenario no Boletín Oficial da Provincia e no taboleiro de anuncios do Concello.” Cedeira, 17 de xuño de 2020 O Alcalde Pablo Diego Moreda Gil
25/06/2020 | Administración LocalMunicipal
Ribeira
Padróns e listas cobratorias do prezo público pola prestación do servizo público de axuda a domicilio (dependencia e libre concorrencia) correspondentes ó mes de marzo de 2020

Por Decreto de Alcaldía de data de hoxe, aprobáronse as liquidacións correspondentes a: – Padróns e listas cobratorias do prezo público pola prestación do servizo público de axuda a domicilio (dependencia e libre concorrencia) correspondentes ó mes de marzo de 2020. Conforme o disposto no artigo 102.3 da Lei 58/2003, de 17 de decembro, Xeral Tributaria aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aprobou o Texto refundido da Lei reguladora de Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 19 de xuño de 2020 ata o 31 de agosto de 2020, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 Xeral Tributaria. Ribeira, a 18 de xuño de 2020 O Alcalde, Manuel Ruiz Rivas
25/06/2020 | Administración LocalMunicipal
Dodro
Aprobación inicial presuposto municipal 2020

O Pleno municipal, na sesión ordinaria realizada o día 18 de xuño de 2020, acordou aprobar inicialmente o orzamento xeral para o exercicio económico de 2020. O que se fai público a fin de que, durante o prazo de quince días hábiles, a contar desde o seguinte ao da publicación deste anuncio no Boletín Oficial da Provincia, de conformidade co disposto no artigo 169 do Real decreto lexislativo 2/2004, polo que se aproba o texto refundido da Lei reguladora das facendas locais, as persoas interesadas poidan examinar o expediente e presentar as reclamacións ante o Pleno que consideren pertinentes. O orzamento xeral do Concello de Dodro entenderase definitivamente aprobado, se durante o devandito prazo non se presentaran reclamacións; no caso contrario, o Pleno disporá do prazo dun mes para resolvelas. Estas consideraranse denegadas se non se resolvesen no acto de aprobación definitiva. Dodro, 19 de xuño de 2020 O alcalde, Francisco Xabier Castro Tourís
25/06/2020 | Administración LocalMunicipal
Ares
Aprobación inicial expediente de modificación de créditos nº 1/2020 de transferencia de créditos

Aprobado con carácter inicial na sesión plenaria do día 8 de xuño de 2020 o expediente de modificación créditos nº1/2020 “transferencia de créditos”, de conformidade co previsto no artígo 177 en relación co 169 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais exponse a información pública polo prazo de quince días, durante os cales, os interesados poderán examina-lo expediente e presenta-las reclamacións que estimen convintes, significándose que caso de ausencia de reclamacións o acordo inicial elevaráse automáticamente a definitivo. Ares, a dezanove de xuño do 2020 O Alcalde, Asdo. Julio I. Iglesias Redondo.
25/06/2020 | Administración LocalMunicipal
As Somozas
Aprobación inicial Modificación Creditos 4/2020

Aprobado inicialmente o expediente de transferencia de créditos entre aplicación de gastos de distinta área de gasto que non afectan a baixas e altas de créditos de persoal, por Acordo do Pleno de data 17 de xuño de 2020, en cumprimento do disposto no artigo 169.1 por remisión do 179.4 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio neste Boletín Oficial da Provincia. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Se transcorrido o prazo non se presentaron alegacións, considerarase aprobado definitivamente dito Acordo. As Somozas, 18 de xuño de 2020 O Alcalde, Asdo.: Juan Alonso Tembrás
25/06/2020 | Administración LocalMunicipal
Muxía
Aprobación inicial Orzamento 2020

Aprobado inicialmente en pleno de data 17 de xuño 2020, o orzamento municipal, bases de execución e cadro de persoal para o exercicio económico 2020, de acordo co previsto no art 169 do TRLRFL, e concordantes do R Dto 500/1990, exponse ao público o expediente e a documentación preceptiva por prazo de 15 días, contados a partir da publicación deste anuncio no BOP, aos efectos de reclamacións e alegacións. De conformidad eco acordo adoptado, o orzamento entenderase definitivamente aprobado, se durante o mencionado período, non se presentan reclamacións. Muxía, 18 de xuño 2020. O Alcalde Santiago Toba Campaña
15/06/2020 | Administración LocalMunicipal
A Capela
Acordo do Concello da Capela polo que se aproban o padrón fiscal e as listas cobratorias das taxas do Servizo de Axuda no Fogar correspondente ao mes de maio de 2020

Aprobados por Resolución desta Alcaldía n.º 2020-0163 ditada con data 8 de xuño, o padrón e as listas cobratorias das taxas do Servizo de Axuda no Fogar correspondente ao mes de maio de 2020, a efectos tanto da súa notificación colectiva, nos termos que se deducen do artigo 102.3 da Lei 58/2003, de 17 de decembro, Xeral Tributaria, como da submisión deles a trámite de información pública, por medio do presente anuncio, exponse ao público no Boletín Oficial da Provincia e no taboleiro municipal de edictos, polo prazo de quince días hábiles, a fin de que quenes se estimen interesados poidan formular cantas observacións, alegacións ou reclamacións, por convintes, teñan. Contra o acto de aprobación do citado padrón e/ou as liquidacións contidas nel poderá interporse recurso previo de reposición ante a Alcaldía Presidencia no prazo dun mes a contar dende o día seguinte ao de finalización do termo de exposición pública, de acordo con canto establece o artigo 14 do texto refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. De conformidade co establecido no artigo 62.3 da Lei 58/2003, de 17 de decembro, Xeral Tributaria, ponse en coñecemento dos contribuíntes que se procederá ao cobro en período voluntario das taxas do Servizo de Axuda no Fogar correspondente ao mes de maio de 2020, en: Oficina de Recadación: Casa do Concello Horario: de 8:00 a 14:00 horas de luns a venres Os contribuíntes que reciban o aviso de pago poderán pagalo presentando o aviso na oficina de recadación ou nas oficinas das seguintes entidades bancarias: Abanca Corporación Bancaria, S. A. Os contribuíntes que non reciban o aviso de pago poderán pagalo na oficina de recadación no horario e prazo establecidos. Transcorrido o prazo de ingreso voluntario sen que se teña satisfeita a débeda iniciarase o período executivo, de acordo co tenor dos artigos 26, 28 e 161 da Lei 58/2003, de 17 de decembro, Xeral Tributaria, o que determinará a esixencia dos intereses de demora, así como as recargas que correspondan e, no seu caso, das costas do procedemento de prema. A Capela, 10 de xuño de 2020 O alcalde Manuel Meizoso López
15/06/2020 | Administración LocalMunicipal
Sobrado
Anuncio de aprobación inicial de plan de prevención e defensa contra os incendios forestais do Concello de Sobrado

Aprobado inicialmente en sesión extraordinaria do Pleno deste Concello, de data 9 de xuño de 2020, o Plan Municipal de Prevención e Defensa contra os Incendios Forestais, ao abeiro do Convenio de colaboración subscrito entre a Xunta de Galicia, a Fegamp e Seaga en materia de prevención e defensa contra incendios forestais para o establecemento dun sistema público de xestión da biomasa nas faixas secundarias e informado favorablemente pola Consellería do Medio Rural. Sométese o mesmo a información pública por un prazo de 20 días hábiles, a contar desde a publicación do anuncio no Boletín Oficial da Provincia, co fin de que as persoas que o desexen, poidan formular alegacións, observacións e suxestións. Se transcorrido o prazo indicado non se presentasen alegacións, considerarase aprobado definitivamente. O documento do plan está dispoñible para consulta na sede electrónica do concello, no taboleiro de anuncios en https://sede.sobrado.esSobrado, 10 de xuño de 2020 O alcalde Luis Lisardo Santos Ares
15/06/2020 | Administración LocalMunicipal
Brión
Aprobación definitiva do orzamento 2020

EDICTO Quedando definitivamente aprobado o orzamento para o exercicio económico do ano 2020, por acordo adoptado en sesión plenaria celebrada o día 27 de febreiro de 2020, logo de transcorrido o prazo de exposición pública sen se ter presentado ningunha reclamación, en cumprimento do que dispón o artigo 169.3 do texto refundido da Lei reguladora de facendas locais, faise público que este orzamento ascende, tanto en gastos como en ingresos, á contía de 6.745.220,39 euros, correspondendo a cada capítulo as cantidades que de seguido se expresan, segundo o seguinte detalle: Nesta sesión acordouse tamén aprobar a plantilla de persoal desta corporación, que queda establecida do seguinte xeito: HE: Habilitación Estatal AX: Administración Xeral AE: Administración Especial Brión, 10 de xuño de 2020. O alcalde José Luis García García
15/06/2020 | Administración LocalMunicipal
Dumbría
Baixa de oficio PMH

Baixas de oficio no padrón de habitantes De acordo co disposto no art.72 do Regulamento de Poboación e Demarcación Territorial das EE. LL., por esta Alcaldía ditouse, con data 10 de xuño de 2020, resolución pola que se ordena incoar o expediente de baixa de oficio no padrón municipal de habitantes da persoa que se relaciona deseguido, polo incumprimento da lexislación vixente, ao figurar empadroada incumprindo os requisitos establecidos no art.54 do Regulamento citado: Elhadji Malick Malka Boutahri, Y-03.720.829-H Non sendo posible practicar a notificación no domicilio da interesada, e de acordo co establecido no artigo 59.5 da Lei 30/1992, do 26 de novembro, advírteselle por medio deste anuncio que poderá examinar o expediente de baixa de oficio na Secretaría municipal e, así mesmo, formular perante esta alcaldía as alegacións que estimen pertinentes no prazo de dez días, contados dende o seguinte á publicación do presente anuncio no Boletín Oficial da Provincia e no taboleiro de anuncios do Concello. De non presentar alegación en prazo, e unha vez recibido o informe favorable do Consello Provincial de Empadroamento, ditarase a oportuna resolución de baixa da inscrición padroal coa data do informe. Dumbría, 10 de xuño de 2020. O alcalde José Manuel Pequeño Castro